Referat fra bestyrelsesmøde afholdt tirsdag den 7. februar 2023 kl. 18.00

Til stede var fra bestyrelsen: Christian, Ole, Mikael, Jan, Sanne, Vibeke, Knud Orla, Anni og Eva

Fra ejendomskontoret: Bernt

Uden afbud: Benjamin

**l. Gensidig orientering**

Christian oplyste, at Hørsholm Kommune har bevilget 166.000 til første hold Molokker. Der bliver søgt om yderligere tilskud i 2023, hvor kommunen har afsat en ny pulje.

Bernt orienterede om brandsagen på Ådalsparkvej 57. Taksator og SSG er på sagen.

Her blev det aftalt, at der skal sendes en skrivelse ud til beboerne, om vigtigheden i at have en indboforsikring.

Anni og Eva oplyste, at der var 180 til afdelingens julearrangement og der er 149 tilmeldt til fastelavn.

Eva oplyste, der har været forespørgsel på salen i kælderen til Linedans ca. 90 personer. Prisen blev sat 1.000 pr. gang. De fandt efterfølgende lokaler på Rådhuset.

20. juni 2023 kommer de store afdelinger der er administreret af DAB til Ådalsparken. Anni, Knud og Eva var i 2022 i Værebro Park i Gladsaxe, hvor vi inviterede afdelingerne til Ådalsparken.

**2.** **Energisparetiltag – oplæg v/Jan**

Bestyrelsen drøftede energisparetiltag og besluttede, at afvente arbejdsgruppen fra Louiselund, der er i fuld gang med diverse energisparetiltag, og her kan der hentes inspiration.

**3. Grøn strategi – oplæg v/Jan**

Der kom forslag om regnvandsdepot, og det blev aftalt, at Jan arbejder videre med dette.

**4. Beboerhuset – orientering v/Anni og Eva**

Beboerkoordinator Per Hansen er kommet tilbage, efter hans orlov i januar måned. Anni og Eva har været i Beboerhuset, hver mandag i tidsrummet 17 – 19. Der er udsendt informationsbreve til beboerne for januar og februar. Kreaværkstedet er der fast hver onsdag.

Der er planlagt fotogruppe og bytte bogreol om mandagen. Freddy har meldt sig som havemand. Den 13. februar er der foredrag om slægtsforskning.

På værkstedet er Niels, Carlo og Freddy i fuld sving med at få dette optimeret, så der kan komme gang i aktiviteterne.

Bernt roste det flotte arbejde der bliver udført af værkstedsmændene, der er fuld gang i isoleringen af det gamle barnevognsrum.

Anni gav udtryk for, at de eneste bestyrelsesmedlemmer, der havde været i beboerhuset Orla og Knud.

Der har været skrevet på Facebook, at børn ikke var velkomne i Beboerhuset.

Dette er korrekt, Beboerhuset er for voksne.

**5. Status ladestandere**

Christian rykker John Oberg I DAB for en status.

**6.Oplæg vagtordning (nedsættelse af redaktionsudvalg)**

Bernt omdelt et oplæg til drøftelse.

Der blev nedsat et udvalg bestående af: Sanne, Mikael, Knud og Vibeke (Vibeke er tovholder). Udvalgets oplæg skal drøftes på næste bestyrelsesmøde. Efterfølgende skal Knud lave en folder, der omdeles til beboerne samt udleveres når der flytter nye beboere ind.

**7. Regnskab l.10.21 – 30.9.22**

Regnskabet blev godkendt.

**8. Kollektive funktioner oplæg v/Jan**

Eva og Bernt har haft møde med Henrik fra DAB omkring regnskabet for kiosken og vaskeriet. Der var flere bogføringsfejl. Der blev omdelt et ændret bilag som Bernt og Eva gennemgik. Bestyrelsen drøftede det omdelte bilag. Rettelserne bliver først indregnet i regnskabet for 2022/2023. Jan var tilfreds med denne gennemgang.

**9. HAB NET – orientering v/Orla**

DAB har dags dato udsendt et notat på 18 sider til brug for bestyrelsesmødet. Bestyrelsen havde ikke nået at få læst dette notat, så derfor udsættes punktet til næste møde.

**10. Datoer for ekstraordinært og ordinært beboermøde i 2023**

Der afholdes ekstraordinært beboermøde den17. april 2023 kl. 18.30 med punkterne: Trivselsregler, faktisk istandsættelse og E-syn

Der afholdes ordinært bestyrelsesmøde 1. juni 2023 kl. 18.30

Næste bestyrelsesmøde afholdes 14.marts 2023 kl. 18.00

**11.00 Eventuelt**

DAB holder budget cafe tirsdag den 7.marts.

Følgende deltager: Sanne, Jan, Mikael, Christian, Orla, Anni og Eva. Christian tilmelder.

Christian vil anmode Mogens Bundgaard fra DAB om at udarbejde et oplæg til etablering multibane og padel tennis til brug for det ordinære beboermøde 1. juni 2023.

Referent Eva